Gojazni Nemci su neobrazovaniji | Izbor iz štampe | DW | 31.01.2008\nGojazni Nemci su neobrazovaniji\nNajnovija nemačka "Studija o ishrani" je pokazala da niži socijalni status povećava rizik od gojaznosti, i da su osobe nižeg obrazovanja u proseku deblje od osoba višeg obrazovanja.\nDve obrazovane i dve neobrazovane osobe ženskog pola...\n"Obrazovanje nas čini mršavim", "Vaš stomak pripada vama" neki su od naslova u nemačkim listovima danas.\n"Ziddojče cajtung" piše da su razlike u kilaži u Nemačkoj pre svega klasne razlike, koje povlače absurdne posledice. Dok jedni proučavaju negativne strane odredjenih kombinacija namirnica, drugi sežu za zamrznutom picom. Ishrana u svakodnevnom životu gubi na kulturnom značaju i sve manje sredstava se izdvaja za hranu. Sa druge strane kuvanje se sve više iscenira, kako u televizijskim emisijama tako i u knjigama. Kuvari preplavljuju tržište knjiga. A sve u cilju socijalne distinkcije. Bili kako bilo, poruka Studije o ishrani glasi: Čovek je ono što jede i kako jede", prenosi "Ziddojče cajtung".\nA " Tagescajtung" kaže da nema spora u tome da se proteklih decenija promenio odnos izmedju kilaže i klasnoj pripadnosti. Ranije su bogati bili debeli, a siromašni mršavi, danas je obrnuto. A tome treba zahvaliti pre svega jeftinim namirnicama dostupnim na svakom koraku, što je svakako civilizacijski napredak. Ali tu je bitno ulaganje napora, i to ne u nabavci hrane, već u pametnom doziranju i delimičnom odricanju od hrane. Ostaje pitanje, koliko bi država trebalo da se meša na ovom polju? Sigurno je da je neophodno omogućiti potrošačima šire informacije na pakovanjima namirnica, pa možda i znake upozorenja. U školama bi trebalo da se govori o ishrani, što podrazumeva i bolje opšte obrazovanje", zaključuje "Tagescajtung".\nHandkeov novi prijatelj\nA evo i jedne teme sa Balkana. "Frankfurter algemajne cajtung" u tekstu pod naslovom "Peter Handkeov novi prijatelj" piše da će podrška ovog pisca Tomislavu Nikoliću malo značiti u drugom krugu predsedničkih izbora. Handke je nepoznat većini srpskih birača, a nedavno objavljena fotografija u Srbiji na kojoj se rukuju pesnik i političar, pre bi mogla služiti austrijskom piscu nego njegovom srpskom prijatelju. Ipak, dobre su šanse Nikolića da pobedi. I on je shvatio da većina Srba vidi svoju budućnost na Zapadu. Zato Nikolić odnedavno daje intervjue zapadnim medijima. Pa tako se mogu čuju izjave da podržava inostrane investicije u Srbiji, da je Rusija pozvana da uspostavi vojno prisustvo u zemlji. Nikolić u drugom krugu računa pre svega na glasove tzv.-ih "gubitnika tranzicije". A oni su brojniji od glasova birača zadovoljnih politikom aktuelnog predsednika Tadića. I tu bi mogao da bude u pravu" piše "Frankfurter algemajne cajtung."\nTrajni link https://p.dw.com/p/D08L


LICEMJERNI ZUKORLIĆEVCI I KONAKOVIĆEVCI: Može li se o Huseinu ef. Đozi iz Vučićevog naručja?\nBespuća internetske zbiljnosti | 22.01.2021.\nNije li komična slika da se pod ruku s Vučićem, Dačićem, Brnabićkom i Vulinom govori o odbrani Đoze i Pandže?!\nBura u bošnjačkom dijelu javnosti, povodom inicijative i obrazloženja Damira Arnauta, u kojem je u isti koš smjestio pojedine bošnjačke alime i ozloglašene četničke komadante, polahko se stišava .\nDruga je što ovu hajku vode i članovi i funkcioneri Zukorlićeve Stranke pravde i pomirenja. One stranke koja podržava režim Aleksandra Vučića i koja je glasala za Vladu deklarisane lezbijke Ane Brnabić. Pojedini funkcioneri ove stranke, koji su ujedno članovi Sabora Islamske zakednice u BiH, su uputili inicijativu o sazivanju vanredne sjednice Sabora na kojoj bi se raspravljalo o predsjedniku Sabora Safetu Softiću i njegovoj podršci spornoj Arnautovoj inicijativi. U tim dopisima problematizira se i politički angažman Softića.\nHusein ef. ĐozoSamir TandirMuamer ZukorlićDino Konaković


Ovčarevo / Kod 22-godišnjeg Travničanina pronađena droga\nDana 26.09.2019.godine u mjestu Ovčarevo, općina Travnik, policijski službenici Sektora kriminalističke policije MUP-a, izvršili su kontrolu i pregled osobe B.B. rođen 1997.godine iz Travnika, a koji je zatečen u putničkom motornom vozilu marke BMW, koji je bio parkiran. Tom prilikom pronađena je određena količina zeljaste materije za koju se sumnja da je opojna droga cannabis.\nIstog dana, u ulici Ruđera Bošković, općina Novi Travnik, policijski službenici tima za borbu protiv zloupotrebe opojnih droga izvršili su kontrolu i pregled osobe B.M. rođen 1984.godine iz Novog Travnika, kod kojeg je pronađena određena količina materije za koju se sumnja da je opojna droga cannabis.\nPronađene materije su oduzete, a protiv osumnjičenih slijedi poduzimanje zakonom propisanih mjera i radnji.\nEvidentirane su 4 saobraćajne nezgode u kojima su 2 osobe zadobile lakše tjelesne povrede.\nZbog različitih prekršaja iz oblasti saobraćaja uručeno je ukupno 338 prekršajnih naloga, od kojih je 199 naloga uručeno zbog prekršaja prekoračenja dozvoljene brzine, koji su evidentirani mobilnim i fiksnim radarima.\nU svijetu živi 7,7 milijardi ljudi, do 2050. godine...\nSIBIRSKA ‘VRATA PAKLA’ SE NEZAUSTAVLJIVO ŠIRE: Naučnici upozoravaju “Moramo...\nOstavio je pred vjenčanje zbog debljine, a sad je...\nPrizor iz Imotskog postao hit na društvenim mrežama


MI: Bratić, Leposavić, Višnjić und Ratko Mladić | Aktuelno\nMI: Bratić, Leposavić, Višnjić und Ratko Mladić\nDok žališ za Ratkom Mladićem, ministarko Bratić, moći ćeš slobodno da se pridružiš kolegi Leposaviću, pa sami, zajedno, tamo daleko, maštajte o srpskom svetu i uživajte prizivajući nove genocide i zločine i opjevavajte zločince. Ođe nećete! Nikad\nNVO Montenegro international oglasio se saopštenjem za javnost.\nDugo već svjedočimo besmislu i beznađu, u koji nas je uvela “vjera u Boga” i u ” babine (babske)” priče. Nikada Crna Gora nije očiglednije i bezočnije gurana i vođena ka posrnuću u Pakao. No, ni Pakao nije obična rupa. U njemu postoji mnoštvo kategorija, pa je rezervisan i za vjernike, i za lažne vjernike, i za one što trguju oprostom grijehova, simonijama i one što se bave obmanama. No, za ministarku Bratić, ni sam Đavo ne bi mogao mjesta naći. Teško da se toliko prostote, bestidnosti, neukusa i neznanja, može bilo đe smjestit…Ali, eto, smjestilo se Crnoj Gori tamo đe se odlučuje o kulturi i identitetu, o obrazovanju i nasljeđu, o đeci i nauci, generalno – o prosperitetu.\nUmjesto prosperiteta na djelu imamo besprizornu pohlepu, prostački bezobrazluk, primitivizam i licemjerje, šovinističko, klerikalno zlo – glavom i bradom!\nDonijeti odluku da se u jednom danu, jednim cirkularnim pismom, pod razlogom iste “greške”, preko 150 direktora obrazovnih ustanova ostavi bez posla i smijeni – može samo veoma ograničena i osoba koja nema moralnih skrupula. I naravno, osoba koja nema kontakt sa realošću, manično umišljena da je svemoćna.\nNo, znamo da je ministarka Bratić samo nusprodukt ionako neželjenog efekta pokušaja da se Crna Gora pretvori u “pravednije” društvo, okrenuto kvazitradicionalnim i kvazihrišćanskim vrijednostima. Pa bi sada valjda trebalo da pristanemo na nusproizvode ovakvog inženjeringa kakav sprovodi Amfilohijeva vlada. Da ratni zločinci postanu heroji, da jeftinu pornografiju prihvatimo kao umjetničku slobodu, da bahatost bude hrabrost, da se sila nazove dosljednošću, da slavljenje zločina i genocida nazivamo slobodom izražavanja?! Neće moći ministarko, neće moći “ekspertska” vlado!\nZar mislite da ćemo dopuštiti da, pod izgovorom depolitizacije i profesionalizacije školstva, potrete sve dobro, sve ljudsko, sve kolegijalno, sve roditeljsko, sve crnogorsko? Zar mislite da nećete čuti odgovor onih malih, koji su sad odrasli, ali i malih koji su još u tim ustanovama i obrazuju se za život, za svijet, za profesionalizam u svakoj pori života, a koji već u prstu imaju više znanja i morala nego što ćete vi ikada imati?\nZar zaista smatrate da ćemo ćutati kao roditelji i građani, na vaš skandalozni izbor v.d direktora osnovnih i srednjih škola, znajući da pojedini otvoreno propagiraju četništvo, nacional-šovinizam, podgrijavaju nacionalnu mržnju i tako posvećeno njeguju primitivizam i destrukciju. Imenovali ste one koji za života nijesu spoznali osnovne norme etike, morala, ponašanja, učtivosti i svega onog što je potrebno da bismo dozvolili da nam podučavaju đecu? Svojoj đeci, nažalost, možete servirati modele ponašanja đe dominiraju negližei, jeftina erotika, robovanje, klanjanje do crne zemlje, no đeca Crne Gore neće nikada biti ono u što ste ih namjerili pretvoriti – fanatični zombiji, vaspitavani usko u duhu ekstremno nacionalističke, retrogradne četničke ideologije i svetosavskog sektašenja!\nO zakonitosti samog postupka smjene direktora, apsurdo je govoriti. Svaka odluka ove Vlade je nelegalna, neustavna i nelegitimna, pa što bi ova bila drugačija. Pored elementarnog znanja, ministrka nema osnovnog vaspitanja, već razrješenje upućuje poštom, bez bilo kakvog razgovora sa ljudima koji su život posvetili profesiji i dobrobiti đece (a i da nijesu, svak je radio kako je najbolje znao i umio), bez obrazloženja, riječju – bezobzirno.\nKakav mentalni, moralni i intelektuali sklop neko treba da posjeduje, da za čelnu osobu vaspitno – obrazovne ustanove imenuje učiteljicu- ženu, koja se javno i glasno isplakala nad sudbinom ratnog zločinca riječima “Sve nas danas osudiše braćo”. Ali nije ni ona bitna!\nBitna je, ako joj je baš tako stalo da bude istaknuti jurišnik u svetosavskom napadu na Crnu Goru, ministarka Bratić. Njen dosadašnji suludi “doprnos” crnogorskom obrazovanju je istovremeno i njen salto mortale, jer ideologija koju baštini neće postati obrazovni koncept, dok je i jednog razumnog čovjeka, nastavnika, profesora, roditelja i učenika, u državi Crnoj Gori! A ima nas, i svi smo kao jedan.\nDok žališ za Ratkom Mladićem, ministarko Bratić, moći ćeš slobodno da se pridružiš kolegi Leposaviću, pa sami, zajedno, tamo daleko, maštajte o srpskom svetu i uživajte prizivajući nove genocide i zločine i opjevavajte zločince. Ođe nećete! Nikad!\nPOLITIKA Aktuelno - 25.09.2021-18:44\nNa današnjem sastanku Kolegijuma OO SNP Bar nedvosmisleno i snažno data je podrška Vasiliju Laloševiću, smijenjenom direktoru Uprave za sport i mlade u Ministarstvu...\nBratić i Liu: Nastavak tehničke podrške Crnoj Gori i inteziviranje saradnje\nCRNA GORA Aktuelno - 24.09.2021-18:51\nNa bilateralnom sastanku sa zamjenikom generalnog direktora IAEA za oblast tehničke saradnje Hua Liuom, ministarka prosvjete, nauke, kulture i sporta, Vesna Bratić kazala je da Crna...


Nejak glas antifašista\nBeograd, obilježavanje Međunarodnog dana borbe protiv fašizma i antisemitizma, dijeljenjem antifašističkog propagandnog materijala - photo: Beta\nU Beogradu Danu borbe protiv fašizma nije poklonjena velika pažnja, kao ni u Sarajevu. Nakon nedavnih neonacističkih incidenata, Vojvodine je ovaj dan iskoristila za jasno formulisanje otpora "Nacionalnom stroju" i sličnim organizacijama.\nPovodom Dana borbe protiv fašizma i antisemitizma u Skupštini Vojvodine organizovan je veliki skup, kojem su prisustvovali i predstavnici Organizacije za evropsku bezbednost i saradnju. U glavnom gradu Srbije, pak, obeležavanje ovog dana protiče bez velikog ineresovanja javnosti, uz primetno odsustvo učešća predstavnika vlasti.\nObeležavanje Svetskog dana borbe protiv fašizma i antisemitizma u Novom Sadu protiče u znaku nedavnih incidenata na Antifačističkom skupu, kada su pripadnici neonacističke organizacje Nacionalni stroj kamenicama napali učesnike protesta. Predsednik Skupštine Vojvodine Bojan Kostreš poručio je na skupu u tom gradu da će vojvođanska tolerancija i evropski identitet biti prava prepreka "nadirućem" fašizmu i neonacizmu u Srbiji:\n“Veoma je važno poslati jasnu poruku da nije dovoljno samo boriti se protiv fašizma i svih retrogradnih ideja, nego dati i alternativu građanima. Mislim da je ono što se događa u Vojvodini danas, i što se događa u prethodnih sedam godina nešto što je vrlo dobra i korisna alternativa i što će, na kraju krajeva, pomoći demokratskoj Srbiji da se prepozna i da pronađe put do Evrope na najbolji mogući način.»\nŠef Misije OEBS-a u Srbiji Hans Ola Urstad upozorava da svaka pojava antisemitizma i ksenofobije uvek mora biti beskompromisno osuđena:\n“Diskurs antisemitizma, ksenofobije i govor mržnje ne sme se posmatrati kao marginalna pojava i ne sme biti tolerisana u društvu. Obaveze koje je Srbija preuzela u OEBS’u, Savetu Evrope i Ujedinjenim nacijama moraju da budu praćene.”\nEpilog napada neonacista, 7. oktobra u Novom Sadu, bio je nekoliko povređenih građana i izostanak bilo kakave kazne za vinovnike. Bez obzira na ovaj događaj, u Beogradu Danu borbe protiv fašizma nije poklonjena velika pažnja. Obeležilo ga je samo nekoliko nevladinih organizacija i opoziciona Socijaldemokratska unija.\nTanja Matić, regionalni kordinator Inicijative mladih za ljudska prava upozorila je na skupu pod nazivom “Iščupaću ti uši ako budeš Fašista”, na beogradskom Trgu Republike na tendenciju relativizacije fašizma u srpkom društvu i navela da one kreću upravo od najviših državnih institucija:\n“Ideja današnje akcije je da pokažemo da mladi ljudi, u trenucima kada formiraju svoje vrednosne sisteme, nemaju neke idole u državi koji bi im rekli da su takve stvari pogrešne i jako lako skreću na stranu Nacionalnog stroja i grupa koje smo videli u Novom Sadu.”\nNa odsustvo učešća predstvnika vlasti u borbi protiv ovog problema ukazuje i lider SDU Žarko Korać. Uz kontataciju da fašističkih tendencija ima u svakom društvu, Korać navodi da je osnovni problem u tome što se one u Srbiji potcenjuju:\n“Uvek je pitanje kako se društvo brani. To su uvek manjinske ideje, ali je uvek problem da li su oni koji se ne slažu sa tim spremni da se organizuju. Mi ćemo danas u većem broju gradova Srbije deliti letke, ali je ipak indikativno da velike stranke nisu smatrale potrebnim da na ovakav način to obeleže. Mislim da je bilo puno razloga da i one izađu na ulice i da podsete građane koliko je Evropa stradala od nacizma i fašizma, i šta su zapravo te ideje kada se izvedu do kraja.”\nGrađani Beograda, međutim, nisu bili preterano zainteresovani za ove poruke, a Tanja Matić iz Inicijative mladih za ljudska prava tu nezainetesovanost objašnjava činjenicom da ljudi nisu dovoljno svesni opasnosti koju faštičke tendencije nose sa sabom:\n“Mislim da nisu dovoljno edukovani kroz obrazovni sistem i kroz medije, da se ne govori dovoljno o tome, da se upravo relativizuju i minimalizuju ove stvari.”\nSvetski dan borbe protiv fašizma i antisemitizma obeležava se kao dan sećanja na 9. novembar 1938. godine, kada je u gradovima nacističke Nemačke ubijeno više od 90 Jevreja, demolirano 7.000 jevrejskih kuća i prodavnica i spaljeno na stotine sinagoga. Taj događaj, koji je označio početak nacističkog pogroma Jevreja, nazvan je Kristalna noć, jer su ulice Berlina i drugih nemačkih gradova bile prekrivene razbijenim staklom.\n"Ne želim da bude zla..."\nČlanovi Inicijative mladih za ljudska prava upozoravaju na još uvijek prisutan fašizam u BiH. Amela Suljić, direktorica ove nevladine organizacije:\n„Imaće ga sve dok mi budemo raspravljali o tome, umjesto da ga sankcionišemo. Znači, fašizmu se mora stati jednom za svagda u kraj i reći dosta je više. Dosta je stvarno više. Hajdemo da živimo, Ipak je ovo 21. vijek. Hajdemo da se okrenemo nekim pozitivnim stvarima, hajdemo da se suočimo sa stvarima koje su se desile u prošlosti.“\nPrisutnost fašizma u zemljama bivše Jugoslavije je očita, kao i u BiH, ali građani ne ulažu dovoljno snage kako bi se ovaj fenomen suzbio, smatra direktorica nevladine organizacije «Gariwo» Svetlana Broz:\n„Dok god se mladost BiH ne probudi i ne shvati koliko je važno boriti se protiv svakog pojavnog oblika fašizma. Fašizam je korov i mora se stalno pleviti. Dakle, nikada ne može biti definitivno iskorenjen, ali moramo stalno raditi na tome da se on suzbija.“\nMali broj građana Sarajeva došao je danas kako bi svojim potpisom i komentarom dao doprinos borbi protiv fašizma i antisemitizma:\n„Došao sam da potpišem ovdje peticiju, da dam saglasnost, svoju riječ da sam borac protiv fašizma. Bio sam borac 4 godine i borio se u BiH protiv fašizma. I ja sam uvijek protiv fašizma.“\n„Ne želim da bude zla u svijetu, da ljudi pate.“\n„Mi moramo sve učiniti da bar generacije koje dolaze to ne osjete, kao što mi to osjećamo.“\nU BiH još uvijek ne postoji zakon koji bi zabranio djelovanje fašističkih organizacija.


Istorijski muzej Srbije: Foto konkurs "Život u Srbiji u doba korone" - Dan u Beogradu\nNaslovna » BG svaštara » Obrati pažnju! » Istorijski muzej Srbije: Foto konkurs „Život u Srbiji u doba korone“\nIstorijski muzej Srbije: Foto konkurs "Život u Srbiji u doba korone": Skadarlija (foto: Aleksandra Prhal)\nAh Neša 2. decembar 2020. Obrati pažnju! Postavite komentar\nPandemija virusa korona je tokom prethodnih meseci iz korena promenila svet u kome živimo. Izolacija, vanredne mere, usamljenost i život pod maskom, samo su neke od odlika nove realnosti koju je pandemija stvorila u 2020. godini.\nCilj je prikupljanje fotografija od istorijskog značaja, nastalih od početka pandemije virusa korona, i stvaranje kolekcije fotografija iz različitih krajeva naše zemlje, koje će ostati sačuvane kao značajan svedok istorijskog trenutka kroz koji kao društvo prolazimo.\nKonkurs predstavlja početak formiranja „Zbirke digitalne fotografije Istorijskog muzeja Srbije“, koja će tokom narednih godina biti popunjavana fotografijama koje značajem i dokumentarnošću zavređuju da ostanu sačuvane u našem kolektivnom sećanju.\nFotografije dokumentarnog tipa u što većoj rezoluciji i bez naknadnih obrada i intervencija, koje bi mogle postati deo kulturnog nasleđa, mogu se poslati na elektronsku adresu fotokonkursims@gmail.com zajedno sa sledećim informacijama:\nZa više informacija o uslovima konkursa posetite sajt muzeja.\nTagovibg svaštara covid-19 foto-konkurs fotografije istorijski muzej srbije obrati pažnju virus korona\nPrethodni Bez struje i bez vode u Beogradu, 2. decembar 2020.\nSledeći (ONLINE) Festival Zvezdarijada 2020: Besplatne radionice i tradicionalno takmičenje Prvi glas Zvezdare